CELEX: 32017R0068
Language: fi
Date: 2017-01-09 00:00:00
Title: Komission täytäntöönpanoasetus (EU) 2017/68, annettu 9 päivänä tammikuuta 2017, eläinten ruokintaan käytettävien valmisteiden (CN-koodi 2309) tärkkelyspitoisuuden määritysmenetelmästä annetun asetuksen (EY) N:o 121/2008 muuttamisesta

13.1.2017   
            
            
               FI
            
            
               Euroopan unionin virallinen lehti
            
            
               L 9/4
            
         KOMISSION TÄYTÄNTÖÖNPANOASETUS (EU) 2017/68,
   annettu 9 päivänä tammikuuta 2017,
   eläinten ruokintaan käytettävien valmisteiden (CN-koodi 2309) tärkkelyspitoisuuden määritysmenetelmästä annetun asetuksen (EY) N:o 121/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Eläinten ruokintaan käytettävät valmisteet luokitellaan neuvoston asetuksen (ETY) N:o 2658/87 (2) liitteenä olevan yhdistetyn nimikkeistön nimikkeen 2309 alanimikkeisiin tuotteen tärkkelyspitoisuuden perusteella.
            
         
               (2)
            
            
               Tätä luokittelua varten komission asetuksessa (EY) N:o 121/2008 (3) säädetään entsymaattisen määritysmenetelmän käytöstä tiettyjen valmisteiden tärkkelyspitoisuuden määrittämiseksi.
            
         
               (3)
            
            
               Kun näissä valmisteissa esiintyy soijatuotteita, niiden tärkkelyspitoisuus voidaan todeta käyttämällä polarimetristä menetelmää tai entsymaattista määritysmenetelmää. Näillä menetelmillä saadaan huomattavan erilaisia tuloksia, ja polarimetrisen menetelmän on todettu olevan soveltumaton soijatuotteita sisältävien valmisteiden tärkkelyspitoisuuden määrittämiseen, sillä se tuottaa epätarkkoja tuloksia.
            
         
               (4)
            
            
               Soijatuotteet olisi sen vuoksi lisättävä asetuksen (EY) N:o 121/2008 1 artiklassa esitettyyn luetteloon rehuaineista, joiden osalta valmisteen tärkkelyspitoisuus on määritettävä entsymaattista määritysmenetelmää käyttäen, sen selventämiseksi, mitä menetelmää tulliviranomaisten on käytettävä, ja yhdenmukaisen luokittelun varmistamiseksi jäsenvaltioissa.
            
         
               (5)
            
            
               Sen vuoksi olisi muutettava asetuksen (EY) N:o 121/2008 1 artiklaa.
            
         
               (6)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EY) N:o 121/2008 1 artiklaan k alakohta seuraavasti:
   
      
                  ”k)
               
               
                  soijatuotteet”.
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2017.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      (3)  Komission asetus (EY) N:o 121/2008, annettu 11 päivänä helmikuuta 2008, eläinten ruokintaan käytettävien valmisteiden (CN-koodi 2309) tärkkelyspitoisuuden määritysmenetelmästä (EUVL L 37, 12.2.2008, s. 3).